**5 ZABAVNIH IDEJA KAKO S DJECOM PROVESTI USKRSNI VIKEND**

Pilići, cvijeće, jaja, zečići i naravno - nezaobilazna čokolada u obliku zečića i jaja laugh.

Sve je to dio Uskrsa. Tog posebnog dana koji provodimo u krugu najuže obitelji.

I vaši mališani vole Uskrs, kao uostalom sve što je povezano s čokoladom, zečićima i zabavnim aktivnostima poput bojanja jaja.

Donosimo vam [nekoliko ideja](http://lafaboo.com/blog/kreativne-ideje-aktivnosti-djeca-17/) kako provesti uskrsni vikend koji je pred nama.

Da, Uskrs je već ove nedjelje, 12. travnja! I nama se čini da je brzo stigao, ali tu je smiley

U nastavku nađite inspiraciju kako ga provesti. Uživajte!

**Savršena dječja uskrsna razonoda**

**1. Potraga za jajima**

Potraga za jajima omiljena je tradicionalna [igra za djecu](http://lafaboo.com/blog/najbolje-igracke-igre-pokloni-trogodisnjake-20/), ali i za odrasle.



**Što vam treba?**

* Nabavite jaja. Kako bi organizirali zabavnu potragu prvo trebate nabaviti različita jaja. Kuhana, plastična, drvena, čokoladna... Čim raznolikija, tim bolja :)
* Napravite plan igre. Podijelite jaja u bodovne kategorije i jaja koja nose najmanji broj bodova sakrijte slabije, a jaja koja donose više bodova malo bolje sakrijte. Plastična jaja mogu donositi po jedan bod, a drvena po pet bodova. Ako nemate vremena za takve detalje, igrajte samo na najveći broj skupljenih jaja.
* Dodajte bonus jaje ;) Možete umetnuti i neko posebno jaje koje donosi posebnu nagradu. Primjerice, odabir uskrsnog deserta ;)
* Nabavite nagrade. Zgodno bi bilo da nagrade budu na temu Uskrsa. Primjerice zdjelica sa čokoladnim jajima.

Sada jaja strateški sakrijte po kući i izvan kuće u slučaju lijepog vremena.

Ako vas je više, podijelite tragače u timove i onaj koji nađe jaja za najviše bodova ili najviše jaja - je pobjednik i osvaja nagradu! :)

Kako nitko ne bi ostao razočaran, nagradite sve sudionike prigodnim znacima pažnje - primjerice malim čokoladnim zečićima ;)

**2. Pogodi broj jaja u zdjeli**

Poslije uskrsnog ručka možete igrati još jednu zabavnu i jednostavnu igru - pogodi broj jaja u zdjeli.



**Pobjednik osvaja zdjelu punu slatkiša:)**

**Što vam treba?**

* zdjelica (veličinu odredite sami)
* čokoladna jaja (ili bilo koji drugi mali slatkiš)
* papir i olovka

U zdjelu stavite jaja ili druge slatkiše i zabilježite koliko ste stavili. Zadatak igrača je da pogode točan broj slatkiša u zdjeli.

Podijelite igračima papiriće i neka svatko napiše na njega svoje ime i koliko slatkiša ima u zdjeli. Osoba koja pogodi ili će biti najbliže točnom odgovoru, osvaja zdjelu punu slatkiša :)

**3. Borba jajima**

Borba jajima ili tucanje jaja jedan je od najstarijih uskrsnih običaja.

Funkcionira tako da se igrači bore jajima, odnosno tucaju jaje o jaje sve dok nekome ne pukne ljuska. Pobjednik je onaj čija je ljuska najmanje oštećena.

Za borbu jajima možete koristiti neobojena kuhana jaja pa ih kasnije pojesti.



**4. Utrka s jajima u žlici**

Jako zabavna aktivnost za cijelu obitelj mogla bi biti i popularna utrka s jajima u žlici.

**Što vam treba?**

* jedno tvrdo kuhano jaje za svakog sudionika
* žlice
* označeni prostor za utrku koji ima start i cilj



Kada utrka počne igrači kreću prema cilju nastojeći zadržati jaje u žlici, a pobjednik je prva osoba kojoj to uspije.

**5. Bojanje jaja**

Uz sve ove nabrojane zabavne aktivnosti, naravno tu je i nezaobilazno bojanje jaja. Mi vam predlažemo da s djecom bojite jaja "kao nekad",  koristeći prirodne metoda bojanja i ukrašavanja.

Jako zanimljive dekoracije dobit ćete ako jaja obojite lukom, a za ukrase iskoristite prirodne uzorke.



Iskoristite različito cvijeće i lišće za dobivanje uzoraka. Lišće pritisnite na jaje, a zatim jaje stavite u stare najlonke i čvrsto stegnite.

Poanta je da lišće i cvijeće ostanu sljubljeni za jaje kako bi ostao njihov otisak. Jaja zatim stavite kuhati u vodu s ljuskama crvenog luka.

Odlična stvar kod ovako pripremljenih jaja je i to što im se možete diviti, ali ih možete i pojesti :)

Nadamo se da ćete provesti uistinu lijep i veseo Uskrs sa svojim najmilijima i da ćete se dobro zabaviti što god radili.

Sretan Uskrs vam želimo!

Pripremile: odgojiteljice jasličke skupine

<https://www.google.com/url?sa=i&url=https%3A%2F%2Fnarod.hr%2Fclanak%2Fsaznajte-kako-bojati-jaja-tradicionalnim-prirodnim-metodama&psig=AOvVaw095tu5ZyeOAcGDDebKDq_a&ust=1586423786473000&source=images&cd=vfe&ved=2ahUKEwjP1Kijv9joAhUYs6QKHe8JDjwQr4kDegUIARD9AQ>

<https://lafaboo.com/blog/ideje-zabavan-i-kreativan-uskrs-s-djecom-22/>

FOTO: Tradicionalne uskrsne igre s jajima , Coolinarica